B4-0484/97

Beslutning om mandatet for Gruppen af Raadgivere vedroerende Etik inden for Bioteknologi under Europa-Kommissionen

Europa-Parlamentet,

- der henviser til de hidtidige udtalelser fra Gruppen af Raadgivere vedroerende Etik inden for Bioteknologi under Europa-Kommissionen,

- der henviser til sine beslutninger af 16. marts 1989 om etiske og retlige problemer i forbindelse med genteknik ((EFT C 96 af 17.04.1989, s. 165.)) og om kunstig befrugtning »in vivo« og »in vitro« ((EFT C 96 af 17.04.1989, s. 171.)) samt sin beslutning af 12. marts 1997 om kloning ((Protokollen af denne dato, del II, punkt 9.)),

- der henviser til Kommissionens meddelelse fra 1991 til Europa-Parlamentet og Raadet om forbedring af konkurrencesituationen for EF's bioteknologi-baserede industriaktiviteter (SEK(91)0629),

- der henviser til Kommissionens hvidbog om vaekst, konkurrenceevne og beskaeftigelse - Udfordringer og veje ind i det 21. aarhundrede,

- der henviser til Europaraadets konvention om beskyttelse af menneskerettighederne og den menneskelige vaerdighed i forbindelse med anvendelsen af biologi og laegevidenskab (konventionen om bioetik) ((Vedtaget af Ministerudvalget 19.11.1996, DIR/JUR(96)14 fra Europaraadets Direktorat for Retlige Anliggender.)) samt til sin beslutning af 20. september 1996 om udkastet til konvention ((EFT C 320 af 28.10.1996, s. 268.)),

A. der henviser til, at raadgivergruppens mandat udloeber den 31. juli 1997,

B. der mener, at der er et behov for at sikre, at bioteknologiens fordele ikke gaar tabt som foelge af misbrug, manglende etiske graenser eller sensationspraegede oplysninger,

C. der mener, at der skal fastlaegges hensigtsmaessige metoder til regulering og overvaagning af udviklingen inden for genetik,

D. der henviser til, at offentligheden skal have adgang til alle noedvendige oplysninger, og at EU skal gaa i spidsen og fremme den offentlige debat,

E. der henviser til, at raadgivergruppen har spillet og fortsat boer spille en afgoerende rolle i denne debat,

F. der henviser til, at forskning inden for bioteknologi har et stort potentiale til gavn for menneskeheden, men at der er etiske betragtninger, der skal respekteres,

1. fastholder den opfattelse, at det er afgoerende, at der inden for biologi, bioteknologi og laegevidenskab opstilles etiske normer baseret paa respekt for menneskets vaerdighed, og at saadanne normer boer gaelde saa vidt muligt globalt og harmonere med et hoejt beskyttelsesniveau;

2. udtrykker sin anerkendelse af det arbejde, raadgivergruppen hidtil har udfoert, og af dens bidrag til at bringe oplysninger og debat om bioteknologi ud til offentligheden, men paapeger, at gruppens arbejdsmetoder og struktur skal forbedres;

3. paapeger, at der har vaeret for stor opmaerksomhed omkring forskningens interesser frem for de eventuelle foelger for samfundet;

4. opfordrer Kommissionen til at forny og afklare raadgivergruppens mandat, isaer hvad angaar dens sammensaetning, pligter og kompetence, samt til at hoere og rapportere til Parlamentet paa alle stadier; mener, at Parlamentet boer hoeres, naar der skal udpeges medlemmer af raadgivergruppen;

5. beklager, at raadgivergruppens udtalelser i nogle tilfaelde ikke er tilstraekkelig klare, f.eks. hvad angaar koenscelleindgreb eller kloning af mennesker, og paapeger, at det altid har fordoemt disse og andre metoder og teknikker, der kraenker menneskets vaerdighed;

6. opfordrer Kommissionen til at fremsaette forslag med henblik paa at garantere Parlamentets inddragelse i etiske spoergsmaal i forbindelse med bioteknologi; mener, at Kommissionen boer forelaegge Parlamentet en aarlig rapport om disse spoergsmaal og om raadgivergruppens arbejde;

7. paalaegger sin formand at sende denne beslutning til Raadet, Kommissionen og medlemsstaternes regeringer.